На основу члана 13. Закона о подстицајима у пољопривреди и руралном развоју („Сл. гласник РС“, бр. 10/2013-др., 142/14, 103/15 и 101/16), члана 40. Статута општине Ћуприја („Сл. гласник општине Ћуприја“ бр.30/19), у складу са Програмом подршке за спровођење пољопривредне политике и политике руралног развоја за општину Ћуприја за 2021. год. донетог на седници Скупштине општине Ћуприја одржаној дана 16.04.2021. год. („Сл. гл. општине Ћуприја“, бр.11/21), а по претходно прибављеној сагласности Министарства пољопривреде, шумарства и водопривреде, бр.320-00-02806/2021-09/од 09.04.2021 год на предлог Комисије за расподелу и контролу управљања средствима Буџетског фонда, начелник Општинске управе општине Ћуприја, расписује

КОНКУРС

за подношење пријава за коришћење подстицајних средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производње и друге инвестиције које се односе на органску производњу, а део су осталих мера руралног развоја

Предмет и намена Конкурса

Конкурс за подношење пријава за коришћење подстицајних средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производњеи друге инвестиције које се односе на органску производњу, а део су осталих мера руралног развоја ( у даљем тексту: Конкурс), расписује се у циљу реализације мере за унапређење органске пољопривредне производње, на територији општине Ћуприја за 2021. годину и обухвата подстицаје и шифре инвестиција:

* 201.3.1. - семенски и садни материјала дозвољен за употребу у органској производњи;
* 201.3.2. – контрола и сертификација
* 201.3.4. - друге инвестиције које се односе на органску производњу а део су свих осталих мера руралног развоја

Укупна средства за ове намене износе 500.000,00 динара и планирана су буџетом општине Ћуприја за 2021. годину.

Трошкови за набавку семенског и садног материјала дозвољеног за употребу у органској производњи, за контролу земљишта и плодова и сертификацију, као и за друге инвестиције које се односе на органску производњу (трошкови набавке ситног алата,опреме и механизације за органску производњу), субвенционисаће се у иносу од 100%, у односу на износ инвестиције без ПДВ-а, a максимално 100.000,00 динара по кориснику.

Право учешћа на Конкурс

Право учешћа на конкурс имају:

1. Пољопривредни произвођачи (физичка лица – носиоци комерцијалног породичног регистрованог пољопривредног газдинства у активном статусу) тј. произвођачи који су заинтересовани да започну органску пољопривредну производњу, а имају пребивалиште и производњу на територији општине Ћуприја.

2. Пољопривредни произвођачи (физичка лица – носиоци комерцијалног породичног регистрованог пољопривредног газдинства у активном статусу), тј. произвођачи који су започели процес органске пољопривредне производње у периоду од 2011. до 2020. године - произвођачи чија је производња у периоду конверзије, произвођачи којима је завршен период конверзије и налазе се у поступку издавања сертификата, и произвођачи који имају сертификовану биљну производњу, а имају пребивалиште и производњу на територији општине Ћуприја.

Потребна документација

**Пријава** за коришћење подстицајних средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производњеи друге инвестиције које се односе на органску производњу, а део су осталих мера руралног развоја,(у даљем тексту: пријава),подноси се лично преко Писарнице Општинске управе општине Ћуприја, Комисији за утврђивање и контролу управљања средствима Буџетског фонда за развој пољопривреде општине Ћуприја (у даљем тексту: Комисија).

**Уз пријаву** подносилац прилаже:

1. Потврда о активном **статусу** у регистру пољопривредних газдинстава у 2021. години;
2. Извод из РПГ-а о структури биљне производње(доказ о пољопривредној производњи на територији општине, доказ да су парцеле које су предмет инвестиције уписане у регистар пољопривредних газдинстава – издаје Управа за трезор). (Уколико је предмет инвестивције на земљишту које је узето у закуп или на коришћење потребно је, да је до истека уговора преостало најмање пет година);
3. Извод из РПГ-а – Подаци о газдинству(издаје Управа за трезор);
4. Уговор са овлашћеном организацијом за контролу и сертификацију производње хране по методама органске пољопривреде, о извршеној контроли агроеколошких услова земљишта, са оценом могућности за органску производњу, или пројекат за развој органских производа;
5. Фотокопију личне карте или очитану личну карту;
6. Изјава која је потписана и оверена код нотарада не постоји захтев за исту намену по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, да корисник и добављач/пружалац услуге не представљају повезана лица и да су испуњене доспеле обавезе по раније одобреним инвестицијама финансираним из буџета Општине Ћуприја;
7. Уверење о измиреним доспелим обавезама по основу јавних прихода, издато од стране надлежног органа јединице локалне самоуправе;
8. Рачуни овлашћене организације за контролу земљишта и плодова и сертификацију производње хране, не старији од 01.01.2021. године, са доказом о извршеном плаћању, и то потврду о преносу средстава или извод, оверени од стране банке, а у случају када је физичко лице извршило готовинско плаћање или плаћање картицом може доставити само фискални исечак и
9. Рачуни којима се доказује куповина садног и семенског материјала дозвољеног за употребу у органској производњи и опреме која се односи на органску производњу а део је осталих мера руралног развоја, не старији од 01.01.2021. године, са доказом о извршеном плаћању, и то потврду о преносу средстава или извод, оверени од стране банке, а у случају када је физичко лице извршило готовинско плаћање или плаћање картицом може доставити само фискални исечак.

Сва документација уз пријаву прилаже се у оригиналу или овереној фотокопији

Ако подносилац захтева не достави **Потребну документацију** - **тачке. 1. 2. 3. и 7.** овог Конкурса, Комисија по службеној дужности прибавља од надлежних органа податке о чињеницама о којима се води службена евиденција у складу са законом којим се уређује општи управни поступак.

**Напомена:** Документа која се достављају уз зпријаву за све инвестиције морају да гласе на подносиоца захтева.

Ако издавалац рачуна није у систему ПДВ-а тај податак мора да буде јасно наведен на рачуну.

Доношење одлуке и закључивање уговора

Комисија за расподелу и контролу управљања средствима Буџетског фонда врши административну и стручну обраду пријава, провером података из пријаве и друге приложене документације, ради утврђивања да ли је пријава поднета на време, да ли има све конкурсом предвиђене прилоге и да ли су услови за одобравање пријаве испуњени.

Пријаву која није поднета од стране носиоца пољопривредног газдинства, преурањену и неблаговремену пријаву, пријаву послату факсом или електронском поштом, пријаву са документацијом која не гласи на подносиоца, Комисија одбацује без разматрања.

Предлог одлуке о испуњености услова за исплату подстицајних средстава за органску производњу доноси Комисија за расподелу и контролу управљања средствима Буџетског фонда за развој пољопривреде општине Ћуприја, а Одлуку Општинско веће општине Ћуприја.

Општинско веће општине Ћуприја, Одлуком одобрава право на исплату подстицајних средстава и истовремено утврђује максимални износ подстицајних средстава који подносилац захтева може да оствари у складу са овим Конкурсом.

Начин реализације одобрених подстицајних средстава и обавезе корисника прецизираће се уговором између Општинске управе и корисника

Одобрена средства уплатиће се на наменски рачун комерцијалног регистрованог пољопривредног газдинства, који је пријављен и регистрован код Управе за трезор, на основу Уговора, а по спроведеном поступку утврђивања испуњености услова за остваривање права на подстицајна средства и доношењу Одлуке Општинског већа, на предлог Комисије.

Средства ће се одобравати корисницима који испуњавају услове, по редоследу поднетих потпуних пријава, до утрошка расположивих средстава за ову намену.

Рок за подношење пријаве

Рок за подношење Пријава - додела подстицајних средстава за набавку садног и семенског материјала дозвољеног за употребу у органској производњи, контролу земљишта и плодова, сертификацију органске производњеи друге инвестиције које се односе на органску производњу, а део су осталих мера руралног развоја,је од дана објављивања Конкурса на званичној интернет страници општине Ћуприја [www.cuprija.rs](http://www.cuprija.rs) и огласној табли до **15.11. 2021**. године.

Једно пољопривредно газдинство, односно корисник, у току трајања конкурса, моћи ће да поднесе само један захтев, за једну или више шифара инвестиције, и не може да поднесе захтев за коришћење средстава из других мера у оквиру Програма подршке за спровођење пољопривредне политике и политике руралног развоја за 2021. годину.

Пријаве се преузимају на писарници Општинске управе општине Ћуприја и у Одељењу за друштвене делатности, привреду и локални економски развој Општине Ћуприја, Група за привреду и пољопривреду, канцеларија бр. 26, у ул. 13. октобар бр. 7, као и на званичној интернет страници општине Ћуприја [www.cuprija.rs](../../../../AppData/Local/AppData/Local/AppData/AppData/Local/Microsoft/Windows/INetCache/IE/AppData/Local/AppData/Local/Microsoft/Windows/INetCache/Content.Outlook/7PAQ2KUV/www.cuprija.rs).

Попуњене и потписане пријаве са потребном документацијом предају се на писарници општине Ћуприја.

Текст Конкурса биће објављен на огласној табли Општинске управе општине Ћуприја и интернет страници општине Ћуприја. Све додатне информације могу се добити у Одељењу за друштвене делатности, привреду и локални економски развој, Група за привреду и пољопривреду, лично или на број телефона 035/8150926.

У Ћуприји, \_\_\_\_\_\_\_\_\_.2021. год. Број: \_\_\_\_\_\_\_\_\_\_\_\_/2021-01-2

РЕПУБЛИКА СРБИЈА

ОПШТИНА ЋУПРИЈА – ОПШТИНСКА УПРАВА

НАЧЕЛНИК ОПШТИНСКЕ УПРАВЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милица Цветковић, дипл.правник